Kasvatus ei ole mikään helppo tehtävä.
Monelle se voi olla tosi herkkä alue.
Kasvatuksesta puhuttaessa on siksi tärkeää muistaa, -
että tämä on herkkä alue, jolla kukaan meistä ei ole mestari.
Kun tutkimme Raamattua, niin näemme, -
että tämä on myös Jumalalle vaikea alue - siis kasvatus.
Haluamme tietenkin, että lapsemme voivat hyvin, heillä menee hyvin -
ja että he tekisivät viisaita päätöksiä elämässään.
Se on meidän tavoitteemme. Se on myös Jumalan tahto, -
mutta ainahan ei niin käy.
Itsekin vanhempana tiedän, että se on rankkaa välillä, -
koska jokaisella ihmisellä, lapsella ja nuorella, on oma tahtonsa.
Niin sen pitääkin olla.
Kun puhumme kasvatuksesta, niin puhumme sydämen kasvatuksesta.
Kasvatuksessa on aina kyse sydämestä, -
sydämen yhteydestä, vanhemman sydämestä, lapsen sydämestä.
Kasvatus ei ole vain käskyjä, määräyksiä ja viisautta.
Todellisessa meitä kasvattavassa kasvatuksessa on aina sydän mukana.
Miksi se sydän on niin tärkeä? Se johtuu siitä, -
että Jumala on rakkaus, ja Hän on luonut kaikki ihmiset -
rakkaudesta riippuvaisiksi. Olemme siitä riippuvaisia, -
niin kuin kala on vedestä tai lintu on ilmasta.
Jos otat ahvenen järvestä rannalle, -
niin se ei kehitä itselleen jalkoja eikä ala tepastelemaan. Se kuolee.
Se on näet luotu elämään vedessä.
Samoin, jos ihminen ei saa rakkautta, -
niin ei tietenkään voi sanoa, että hänestä ei tule ihmistä, -
mutta hän haavoittuu eikä silloin toimi, niin kuin tulee.
Rakkaudettomuus aiheuttaa haavoja.
Ne, jotka eivät ole saaneet yhtään rakkautta, -
voivat päätyä hakemaan apua mielisairaalastakin.
Itse olen ollut mielisairaalassa töissä, -
eikä se ollut mikään positiivinen kokemus.
Psykologina ymmärrän sen, että rakkaus on elämälle tärkeintä.
Rakkaus on kasvatuksessa kaikkein tärkein juttu.
Haluan ottaa tässä vertaus- esimerkkinä tällaisen mukin.
Tämä esittää nyt sydäntä.
Tämä ei ole nyt vain lapsen sydän, vaan kenen tahansa sydän.
Jumalan tahto on, että sydämemme tämän mukin tavoin olisi ehyt.
Kuten äsken sanoin, niin sydämemme on luotu sellaiseksi, -
että se elää rakkaudesta.
Tämän mukinkin tarkoitus on täyttyä jollakin. Eikö niin?
Onhan tässä nyt ilmaa, mutta ei sitä oikein voi juoda.
Tämä muki on luotu täytettäväksi jollakin.
Samoin jokaisen ihmisen sydän on luotu sellaiseksi, -
että se kaipaa täyttymistä jollakin.
Mikä tekee siitä toimivan, sykkivän, elävän, jopa innostuneen, -
rauhallisen, hyvin toimivan? Se on rakkaus, -
koska se on luotu sitä varten.
Jos tässä kannussa oleva vesi esittää rakkautta, -
niin tätä varten muki on luotu: -
saada täyttyä, täyttyä, täyttyä, täyttyä rakkaudella.
Kun sydän on ehyt, rakkaus pysyy siinä.
Kun sitä kaataa lisää, mitä tapahtuu?
Se vuotaa yli.
Raamatun mukaan rakastamme, koska Hän on ensin rakastanut meitä.
Sellainen lapsenkin sydän on. Se on luotu sellaiseksi, -
että se kaipaa rakkautta pienestä pitäen.
Pienelle lapselle ei riitä vain se, -
että sille annetaan ruokaa ja se pidetään lämpimänä, -
vaan jokainen vastasyntynyt kaipaa syliä, rakkautta, läsnäoloa.
Kristittynä haluan sanoa, -
että sitä rakkautta ei voi korvata millään.
Ei edes rukous voi korvata rakkautta.
Joskus tapasin henkilön, joka oli harmissaan siitä, -
kun hänen lapsensa ei toiminut viisaasti ja eli huonoa elämää.
Lapsi teki huonoja valintoja, ja äiti sanoi rukoilleensa -
hänen puolestaan tosi paljon. Miten tämä on mahdollista?
"Oletko viettänyt hänen kanssaan aikaa, välittänyt?
Oletko soittanut pitkään aikaan ja vain osoittanut rakkautta?"
Äiti oli ihan hiljaa.
Emme voi korvata rakkautta millään. Raamattu sanoo jopa, -
että uskolla voisimme siirtää vuoria, -
mutta ilman rakkautta emme ole mitään.
Tämä johtuu siitä, että meidät on luotu rakkaudesta riippuvaisiksi.
Kun siis saamme tarpeeksi rakkautta, se vuotaa yli.
Kun itse sain kokea ensimmäisen kerran Jumalan rakkautta, -
niin se vuoti minusta yli.
On ihanaa tietää, että Hän haluaa täyttää jokaisen janoavan sydämen -
rakkaudellaan. Näin se sinunkin sydämestäsi voi vuotaa yli.
Ihan millainen sydän sinulla onkin, -
niin Jumala on voimallinen täyttämään sinunkin sydämesi vanhempana.
Saat isänä/äitinä täyttyä rakkaudella, jotta sinulla on annettavaa.
Saatat ajatella, että lapsuutesi oli niin vaikea, -
ettei sinulla ole rakkautta. Et edes tiedä, mistä puhutaan.
Se voi olla ihan totta, mutta Jumala on voimallinen hoitamaan senkin.
Nyt täytyy ottaa varovasti.
Laitan hetkeksi sivuun tämän ehyen sydämen.
Nimittäin elämähän kyllä kolhii meitä.
Se on vain fakta, että niin kauan kuin maailmassa elämme, -
niin jokainen voi kokea erilaisia vastoinkäymisiä.
Joskus meitä haavoitetaan - oikein kunnolla, -
niin että sydämemme on haavoja täynnä.
Ne voivat olla loukkaantumisia, ikäviä sanoja.
Ne voivat olla koulukiusaamista - mitä ikinä sitten ovatkaan -
pahimmassa tapauksessa fyysistä väkivaltaa.
Ne aiheuttavat haavoja siihen sydämeen.
Sitten, kun joku yrittää rakastaa, -
niin rakkaus valuu pois.
Se ei pysy siellä.
Tämä on kyllä varmaan tuttua meille jokaiselle.
Kun meitä haavoitetaan tarpeeksi, hymy ei merkitse enää mitään -
tai ns. kauniit sanat.
Siinä voi käydä niin, että me vanhempina -
tai lapset tekevät näin: Ei kiitos! En halua rakkauttasi.
Jos me yritämme kaataa sitä - no tämä menee näin -
mutta sinne sisälle ei mene.
Näin saattaa käydä.
Sitten me ehkä omin keinoin yritämme paikata haavoja.
Tämä laastari edustaa tätä omaa yritystä.
Yritämme olla supervahvoja: minä en välitä.
Omat laastarit eivät kuitenkaan hirveästi auta.
Totuus on, että mitä kovempi ulkokuori, -
sitä enemmän haavoja siellä sydämessä oikeasti on.
No, mikä sitten auttaa? Se, mikä auttaa, on anteeksianto.
Sen takia otin tätä jeesusteippiä.
Jeesusteippi nimensä mukaisesti on jeesusteippiä.
Nyt en pilkkaa Herran nimeä, vaan tämä on vaan niin hyvä vertaus.
Jeesus on se, joka pystyy paikkaa- maan sydämemme ihan kokonaan.
Hänen armonsa ja anteeksiantonsa parantaa ja eheyttää sydämemme, -
kun ymmärrämme, että kaikki meidän syntimme -
ja koko ihmiskunnan synnit on sovitettu.
Kaikille meille on annettu kaikki anteeksi.
Kun otamme anteeksiannon vastaan - virheitä, syntejä tehneinä -
niin se armo tulee elämäämme. Kun vastaanotamme armon ja rakkauden, -
niin meidän sydämemme paranee.
Tämä on niin tärkeää, koska kasvatus lähtee meidän sydämestämme.
Jotta voisimme olla "hyviä" kasvattajia, rakkauden astioita, -
niin sydämemme täytyy olla kunnossa.
Kun Jumala sitten vuodattaa rakkautensa, -
niin se taas vuotaa yli.
Anna siis anteeksi. Ole nopea myös pyytämään anteeksi.
Anna omille vanhemmillesi anteeksi.
Anna tosiaan omille vanhemmillesi anteeksi ja kaikille niille, -
jotka sinua vastaan ovat rikkoneet. Anna anteeksi aviopuolisollesi.
Anna anteeksi koko ajan. Pysy anteeksiannossa.
Silloin sydämesi pysyy vapaana, ja voit kasvattaa lapsesi -
hyvällä sydämen yhteydellä ja rakkaudella. Aamen.
Sitten katsojakysymykseen.
Ohjelmaan voi todella lähettää kysymyksiä.
Osoite näkyy ruudussa.
Tällainen kysymys on tullut.
Mitä tehdä, kun vanhemmilla on erilaiset kasvatusnäkemykset?
Tämä on hyvä kysymys.
Tämä voi aiheuttaa ärtymystä ja riitaa monissa perheissä.
Ensinnäkin, monesti kasvatusasioista tulee riitaa silloin, -
kun avioparilla/pariskunnalla ei ole oma suhde kunnossa.
Tätä on hyvä miettiä ensin.
Lasten kasvatustavasta tulee yleensä riidanaihe silloin, -
jos aviopuolisoilla on riitaa keskenään -
eivätkä he tule muutenkaan toimeen. Yleensä se heijastuu juuri tässä.
Sen takia ensimmäinen ohjeeni on, -
että jos te olette parina päässeet kylmenemään -
eikä suhteenne ole oikein kunnossa, niin tämä voi vaan heijastaa sitä.
Kun parilla on kaikki kunnossa -
ja huoltajien suhde on kunnossa, -
niin yleensä hyväolo vain heijastuu.
Onko nukkumaanmenoaika 9 vai 10 ei silloin ole niin iso juttu.
Voi olla myös radikaalisti erilaisia mielipiteitä -
eli toinen on kasvanut esim. vapaan kasvatuksen ilmapiirissä -
ja toinen on ollut hyvin ankaran kasvatuksen lapsi.
On hyvä miettiä ehkä näittenkin ohjelmien kautta Jumalan tahtoa, -
mikä on se oikea tapa kasvattaa.
Raamattu antaa meille paljon hyvää viisautta.
Näistäkin ohjelmista (mainostan suoraan) tulee uskoakseni -
paljon viisautta siihen, miten Jumala haluaa meidän kasvattavan.
Se auttaa meitä ymmärtämään, -
mikä meidän kasvatuksessamme on hyvää ja Jumalasta - ja mikä ei.
Jos huomaamme omassa toimintatavassamme asioita, -
ei-rakentavia tapoja, jotka eivät kanna hyvää hedelmää, -
niin kannattaa katsoa itseään nöyrästi peiliin.
Ehkä vaimo onkin oikeassa. Ehkä kannattaisikin toimia noin.
Hedelmästähän puu tunnetaan.
Mitä vaikutuksia sillä menettelytavalla oikeasti on lapsiimme?
Se minusta on hyvä kriittinen näkökulma siihen, -
mikä toimintatapa on hyvä ja mikä ei.
Toivottavasti tässä oli jotain viisautta ja apua.
Sinun ei tarvitse kasvatuksessa olla yksin. Suomessa on -
kristillistä kasvatusta tukevia kristillisiä kouluja/päiväkoteja -
seurakuntien lisäksi. Jos haluat tietää lisää meidän työstämme, -
koulustamme ja päiväkodistamme, niin käy nettisivuillamme.
Osoitteen näet ruudussa.
Sieltä voi tilata esimerkiksi uutiskirjeemme ja näitä kirjoja, -
jotka auttavat esimerkiksi kasvatuksessa.
Näitten kirjojen tärkein anti on, -
että opit tuntemaan Jumalaa paremmin.
Kun opit tuntemaan Taivaan Isää paremmin, -
niin kaikki muukin sujuu paremmin.
Siis siunausta, voimia, viisautta kasvatukseen ja tiedä, -
ettet ollenkaan ole yksin. Tänne voi lähettää lisää kysymyksiä -
ja myös rukouspyyntöjä. Rukoilemme jokaisen lähettäjän puolesta.
Siunausta!
Lasten kasvatus on todella tärkeä asia.
Siksi tätäkin ohjelmaa tuotetaan.
Voit olla mukana tukemassa juuri tätä ohjelmaa -
soittamalla numeroon 0600-10177.
Voit myös käyttää ruudussa näkyvää tilinumeroa.
Ole siunattu ja tiedä, että tukiessasi TV7:ää -
tuet kristillistä työtä tässä maassa. Aamen.
Tekstitys: Tuula-Riitta Virrankare